text: 1) INFORMACIÓ GENERAL DEL CURS DE MONITOR/A - Escola l'Empordà
  CURS DE MONITOR D'ACTIVITATS D'EDUCACIÓ EN EL LLEURE INFANTIL I JUVENIL
  El nou curs de monitors/es
  Com aclariment cal dir que el nou curs de monitors i monitores d'activitats d'educació en el lleure no ha passat a ser un cicle formatiu, sinó que està estructurat en mòduls formatius igual que els cicles formatius i s'ha d'avaluar per competències passant a ser un curs amb més reconeixement i prestigi.
  La possessió del diploma de monitor/ora d'activitats de lleure infantil i juvenil autoritza a exercir aquesta funció en colònies, casals, campaments, rutes, camps de treball, etc.
  Per obtenir aquest diploma cal haver superat el curs de monitor/ora d'activitats de lleure infantil i juvenil, que es pot realitzar a qualsevol de les escoles d'educadors en el lleure infantil i juvenil autoritzades per la Direcció General de Joventut.
  El curs consta de 4 mòduls formatius i té una durada mínima de 310 hores repartides de la manera següent: 150 hores de l'etapa teoricopràctica i 160 hores de pràctiques.
  A partir del dia 1 d'octubre de 2013 el nou curs de monitors i monitores ocupa un espai propi en el nou sistema de formació professional, i s'ajusta al nou marc de les competències professionals, però conservant la seva especificitat i el valor afegit que aporta. A la pràctica vol dir que aquests curs s'equipara[1] a les qualificacions i als certificats de professionalitat i això representa més reconeixement i prestigi a la formació que es realitza des de les escoles d'educadors i educadores en el lleure infantil i juvenil, un augment de la seva visibilitat en la societat i l'ampliació de la validesa de les titulacions de monitors i directors fora de Catalunya.
  Etapes i continguts del curs
  El nou curs de monitors a l'Escola l'Empordà passa a tenir tres etapes formatives, una etapa lectiva presencial de 100 hores a l'aula, una etapa lectiva no presencial en la qual s'estudia des de casa de 50 hores i finalment una etapa de pràctiques de 160 hores.
  Mòdul formatiu 1866
  Mòdul formatiu 1867_2
  Mòdul formatiu 1868_2
  Pràctiques professionals no laborals de monitor/a
  Mòdul de pràctiques 0270
  ★ ETAPA LECTIVA PRESENCIAL (100 hores presencials a l'aula)
  És l'etapa que l'alumne/a assisteix a les classes lectives i es porta a terme de manera presencial a l'aula i té una durada de 100 hores lectives dividides en tres mòduls formatius. Per superar aquests etapa del curs cal haver aprovat els tres mòduls formatius i haver assistit, a com a mínim, al 85% del total d'hores de cada mòdul formatiu. El termini màxim per a finalitzar aquest procés formatiu és 3 anys a comptar a partir del primer dia en que l'alumne/a inicia el curs
  ★ ETAPA LECTIVA NO PRESENCIAL (50 hores no presencials de treball des de casa)
  És l'etapa que l'alumne/a treballa des de casa, sense haver d'assistir a classe. Per superar aquesta etapa del curs l'alumne/a ha de fer un treball monogràfic, preparar 10 unitats didàctiques no presencials que s'avaluaran amb una prova escrita presencial i elaborar durant o després de fer les pràctiques, una memòria de les pràctiques que inclogui les fases de preparació,realització i avaluació.
  ★ ETAPA DE PRÀCTIQUES (160 hores de pràctiques de monitor/a d'activitats de lleure)
  És l'etapa que l'alumne/a ha de fer 160 hores de pràctiques continuades o intensives, durant les quals l'alumne/a ha de desenvolupar totes les funcions pròpies d'un monitor/a. Han d'ajudar a l'alumne/a en pràctiques a créixer humana i tècnicament, exercitant de forma tutelada els aprenentatges teòrics rebuts.
  +Informació sobre les pràctiques
  Aquest és un curs oficial reglat per l'ORDRE BSF/192/2015, de 18 de juny, per la qual s'estableixen els programes dels cursos de formació de monitor/a i de director/a d'activitats d'educació en el lleure infantil i juvenil (que deroga l'Ordre BSF/196/2013, de 2 d'agost). Un cop superat tot el procés formatiu dóna dret a obtenir el diploma i el Carnet de monitor i monitora d'activitats d'educació en el lleure infantil i juvenil expedit per la Generalitat de Catalunya
  El curs de monitor/a d'activitats d'educació en el lleure infantil i juvenil és la formació que prepara l'alumnat per a intervenir de manera educativa en activitats de lleure infantil i juvenil, i en el que els ​alumnes han de demostrar la competència de poder-se responsabilitzar d'un grup de persones menors d'edat i de poder organitzar, dinamitzar i avaluar activitats de lleure infantil i juvenil en el marc de la programació general d'una organització, aplicant les tècniques específiques d'animació grupal, incidint explícitament en l'educació en valors i atenent a les mesures bàsiques de seguretat i prevenció de riscos.
  Per això pel sol fet d'apuntar-se no vol dir que s'obtingui el títol, la normativa aplicable ens obliga a avaluar a l'alumne en tots aquests aspectes en cadascun del mòduls formatius del curs:
  ​Capacitats
  ​Assistència
  ​Actitud
  ​Perfil de la tasca
  ​La possibilitat d'avaluació en cadascun d'aquests aspectes és:
  ​N​o apte
  Adaptat a les seves capacitats [2]
  Més informació del curs de monitor/a:
  CONSULTES I SUPORT SOBRE EL CURS DE MONITOR/A
  [1] Segons preveu l'ORDRE BSF/192/2015, de 18 de juny, per la qual s'estableixen els programes dels cursos de formació de monitor/a i de director/a d'activitats d'educació en el lleure infantil i juvenil (que deroga l'Ordre BSF/196/2013, de 2 d'agost) a l'article 2, El Curs de monitor/a d'activitats d'educació en el lleure infantil i juvenil s'equipara a la certificació i a la qualificació professional de Dinamització d'activitats de lleure educatiu infantil i juvenil previstes al Reial decret 1537/2011, de 31 d'octubre, pel qual s'estableixen dos certificats de professionalitat de la família professional serveis socioculturals i a la comunitat que s'inclouen en el Repertori nacional de certificats de professionalitat, al Reial decret 567/2011, de 20 d'abril, pel qual es complementa el Catàleg nacional de qualificacions professionals, mitjançant l'establiment de quatre qualificacions professionals de la família professional serveis socioculturals i a la comunitat i a l'Ordre ENS/196/2012, de 14 de juny, per la qual s'inclouen diverses qualificacions professionals i els corresponents mòduls formatius en el Catàleg de qualificacions professionals de Catalunya i en el Catàleg modular integrat de formació professional.
  [2] La possibilitat d'obtenir el certificat oficial d'haver fet el curs adaptat a les capacitats de l'alumne és una possibilitat que està contemplada per tal de que alumnes que segurament haurien de tenir l'avaluació de no apte per tenir determinades limitacions derivades pel fet de que es tracta d'una activitat professional que implica responsabilitzar-se legalment de menors, se'ls pugui donar una oportunitat de treball com ajudants de monitors. Consulteu condicions a secretaria de l'escola